text: Kolding hårdt ramt 
  02 januar 2019 kl. 14.45
  Vandstanden er så høj, at vandet er skyllet over kajkanten i Kolding Havn. Højvandet ser ud til at toppe ved 159 centimeter over dagligt vande. 
  Flere veje langs Kolding havn kan blive spærret. 
  Højvandet ser ud til at toppe ved 159 centimeter over dagligt vande i Kolding. Dog ser det ikke ud til, at vandet kommer til at oversvømme mere. Klokken 17:20 er vandstanden faldet til 154 centimeter.
  Der er oversvømmelser ved kysten omkring Moshuse, men vandet er ikke det eneste, der kommer. Der er flere bilister, der også kører til kysten for at se vandet. Men beredskabet beder om, at man holder sig væk, for der er stor risiko for at sidde fast i vandet, der fortsat stiger.
  TREFOR oplyser desuden, at der er en risiko for, at de bliver nødt til at afbryde strømmen i kystnære områder. Det gør TREFOR for at beskytte anlæggene og dermed kunne genetablere hurtigt, når vandstanden igen er faldet.
  Den trafikerede Jens Holms Vej i Kolding var spærret til klokken 19:00 på strækningen fra Ndr. Havnevej ved Danish Crown til Kolding Åpark. 
  Læs mere på Kolding.dk.
  Der er risiko for vand på parkeringspladser i Kolding midtby, når vandet stiger onsdag. Hvis du holder parkeret på en af disse p-pladser, kan det være en god ide at flytte bilen:
  Nytorv 11 – P-kælderen
  Toldbodgade 10, stueetagen i p-huset
  Ålegården 1B – p-pladsen ned mod åen
  Riberdyb  
  Solgårdens p-pladser (Kongebrogade og Skipperstræde)
  
  